Document ID: 31980R0988

ΚΑΝΟΝΙΣΜΟΣ (ΕΟΚ) αριθ. 988/80 ΤΗΣ ΕΠΙΤΡΟΠΗΣ της 23ης Απριλίου 1980 περί της εφαρμογής του πλέον χαμηλού ποσού της επιστροφής κατά την εξαγωγή ορισμένων προϊόντων του τομέως του βοείου κρέατος
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη περί ιδρύσεως της Ευρωπαϊκής Οικονομικής Κοινότητος,
τον κανονισμό (ΕΟΚ) αριθ. 805/68 του Συμβουλίου της 27ης Ιουνίου 1968 περί κοινής οργανώσεως αγοράς στον τομέα του βοείου κρέατος(1), όπως τροποποιήθηκε τελευταία από τον κανονισμό (ΕΟΚ) αριθ. 2916/79(2), και ιδίως το άρθρο 18 παράγραφος 6,
τον κανονισμό (ΕΟΚ) αριθ. 885/68 του Συμβουλίου της 28ης Ιουνίου 1968 περί θεσπίσεως στον τομέα του βοείου κρέατος των γενικών κανόνων που αφορούν τη χορήγηση επιστροφών κατά την εξαγωγή και των κριτηρίων καθορισμού του ύψους των(3), όπως τροποποιήθηκε τελευταία από τον κανονισμό (ΕΟΚ) αριθ. 427/77(4), και ιδίως το άρθρο 6 παράγραφος 3,
Εκτιμώντας:
ότι στην περίπτωση, κατά την οποία η επιστροφή κατά την εξαγωγή διαφοροποιείται ανάλογα με τους τόπους προορισμού, το άρθρο 21 του κανονισμού (ΕΟΚ) αριθ. 2730/79 της Επιτροπής(5) προβλέπει ότι το μέρος της επιστροφής, που υπολογίζεται με βάση το πλέον χαμηλό ποσό της επιστροφής, καταβάλλεται μόλις προσκομισθεί η απόδειξη ότι το προϊόν άφησε το γεωγραφικό έδαφος της Κοινότητος-
ότι τα άρθρα 4 και 5 του κανονισμού (ΕΟΚ) αριθ. 565/80 του Συμβουλίου(6) επιτρέπουν, ιδίως, την πληρωμή του μέρους της επιστροφής που αντιστοιχεί στο πλέον χαμηλό ποσό, μόλις το προϊόν τεθεί υπό ένα από τα ιδιαίτερα καθεστώτα τα οποία θεσπίζονται από τον εν λόγω κανονισμό-
ότι στο πλαίσιο των ιδιαιτέρων καθεστώτων, που έχουν θεσπισθεί με ορισμένες τρίτες χώρες, το ποσό της επιστροφής που εφαρμόζεται κατά την εξαγωγή προς τις χώρες αυτές ορισμένων προϊόντων του τομέως του βοείου κρέατος μπορεί να είναι κατώτερο, μερικές φορές σε σημαντικό βαθμό, από το επίπεδο της επιστροφής η οποία εφαρμόζεται κανονικά- ότι είναι επίσης δυνατό να μην καθορισθεί καμία επιστροφή-
ότι το πλέον χαμηλό ποσό της επιστροφής προκύπτει επίσης από τον μη καθορισμό επιστροφής-
ότι όσον αφορά τις εξαγωγές προς τις Ηνωμένες Πολιτείες, υπάρχουν περιπτώσεις μη καθορισμού της επιστροφής- ότι πρέπει επίσης να προβλεφθεί μία εξαίρεση για τον προσδιορισμό του πλέον χαμηλού ποσού της επιστροφής στις περιπτώσεις κατά τις οποίες τα μέτρα που εφαρμόζονται στις Ηνωμένες Πολιτείες εξασφαλίζουν ότι τα προϊόντα, τα οποία έχουν τύχει επιστροφής για άλλους τύπους προορισμού, δεν δύνανται να εισαχθούν στη χώρα αυτή- ότι η κτηθείσα πείρα αποδεικνύει ότι τα εν λόγω προϊόντα μπορούν να εξαιρεθούν όχι μόνο όσον αφορά την εφαρμογή του άρθρου 21 του κανονισμού (ΕΟΚ) αριθ. 2730/79 αλλά επίσης και την εφαρμογή των άρθρων 4 και 5 του κανονισμού (ΕΟΚ) αριθ. 565/80-
ότι οι λόγοι που προεκάλεσαν την έκδοση του κανονισμού (ΕΟΚ) αριθ. 1515/79 της Επιτροπής(7), όπως τροποποιήθηκε από τον κανονισμό (ΕΟΚ) αριθ. 2978/79(8), υφίστανται- ότι πρέπει επομένως να επαναληφθούν οι προηγούμενες διατάξεις σε ένα νέον κανονισμό-
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Βοείου Κρέατος,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Ο μη καθορισμός επιστροφής για τα προϊόντα της διακρίσεως 02.01 A II α) που εξάγονται προς τις Ηνωμένες Πολιτείες δεν λαμβάνεται υπόψη:
- ως προς τον προσδιορισμό του πλέον χαμηλού ποσού της επιστροφής κατά την έννοια του άρθρου 21 του κανονισμού (ΕΟΚ) αριθ. 2730/79,
- ως προς την εφαρμογή του άρθρου 4 παράγραφος 7 και του άρθρου 5 παράγραφος 3 του κανονισμού (ΕΟΚ) αριθ. 565/80.
Άρθρο 2
Ο παρών κανονισμός αρχίζει να ισχύει την ημέρα της δημοσιεύσεώς του στην Επίσημη Εφημερίδα των Ευρωπαϊκών Κοινοτήτων.
Εφαρμόζεται στα προϊόντα για τα οποία οι τελωνειακές διατυπώσεις εξαγωγής έχουν συμπληρωθεί από 1ης Απριλίου 1980.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος Μέλος.
Έγινε στις Βρυξέλλες, στις 23 Απριλίου 1980.

Labels: 3
17
18